OpenLLM-France/wikimedia huggingface dataset:
# Vendresse-Beaulne

Vendresse-Beaulne Frantziako udalerri bat da Aisne departamenduan dagoena, Frantzia Garaia eskualdean. 2013an 117 biztanle zituen.

## Demografia
### Biztanleria

2007an udalerrian erroldatutako biztanleak 115 ziren. Familiak 44 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 16 seme-alabarik gabeko familiak ziren, 16 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 44 familiaren etxebizitza nagusia ziren, 6 bigarren erresidentzia ziren eta 1 hutsik zegoen. Etxebizitza guzti hauek 50etxeak ziren. 44 etxebizitza nagusietatik 32 bere jabearen bizilekua ziren, 10 alokairuan okupaturik zeuden eta 2 doan lagata zeuden; 1ek bi gela zituen, 9 etxek hiru zituzten, 5 etxek lau zituzten eta 29 etxek bost zituzten. 31 etxek euren parking plaza propioa zuten azpian. 17 etxetan ibilgailu bat zegoen eta 24 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vendresse-Beaulne udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 8 |
| 4 | 65-69 | 0 |
| 4 | 60-64 | 4 |
| 0 | 55-59 | 4 |
| 0 | 50-54 | 0 |
| 4 | 45-49 | 8 |
| 12 | 40-44 | 4 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 4 |
| 4 | 10-14 | 4 |
| 12 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 72 ziren, horien artean 53 aktiboak ziren eta 19 inaktiboak ziren. 53 pertsona aktiboetatik 46 lanean zeuden (27 gizon eta 19 emakume) eta 7 langabezian zeuden (2 gizon eta 5 emakume). 19 pertsona inaktiboetatik 5 erretiraturik zeuden, 6 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 7 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 ostalaritza eta jatetxe enpresa zen, 1 informazio eta komunikazio enpresa zen eta 3 zerbitzu enpresak ziren.
2000. urtean Vendresse-Beaulne udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q867571
* Multimedia: Vendresse-Beaulne / Q867571
# Thomas Barras (arraunlaria)

Thomas Elliott Barras –Tom Barras izenarekin ezaguna– (Staines-upon-Thames, 1994ko Urtarrilaren 7a) arraunean lehiatzen duen britainiar arraunlaria da. Tokion, 2020ko Udako Olinpiar Jokoetan parte hartu zuen, zilarrezko domina lortuz skull laukoitza proban (Harry Leask, Angus Groom eta Jack Beaumontekin batera).

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokyo Japonia | 02 ! | Skull laukoitza |
| Munduko Arraunketa Txapelketa ||||
| Urtea | Lekua | Domina | Kategoria |
| 2017 | Sarasota (Florida) Estatu Batuak | 03 ! | Skiffa |

## Erreferentziak

* ↑ "Thomas Barras" olympedia.org (Ingelesez)
* ↑ "Thomas Barras" FISAkodatu basea(Ingelesez)

## Kanpo estekak

* Datuak: Q41508011
# Thomas Bach

Thomas Bach (Würzburg, 1953ko abenduaren 29a) alemaniar eskrimalari ohi eta kirol-zuzendaria da. Nazioarteko Batzorde Olinpikoko lehendakaria da 2013tik.
1983an zuzenbideko doktoretza lortu zuen Würzburgeko Unibertsitatean. 1976ko Udako Olinpiar Jokoetan urrezko domina irabazi zuen florete modalitatean Alemaniako taldearekin. Gainera, urrezko domina bat, zilarrezko bat eta brontzezko bat irabazi zituen munduko hainbat txapelketatan.
2013ko irailean, Jacques Roggeren ordez, NOBko presidente hautatu zuten. 2021ean berriro hautatu zuten.
* Datuak: Q72245
* Multimedia: Thomas Bach / Q72245
# Thomas Arne

Thomas Augustine Arne (Covent Garden, Londres, 1710eko martxoaren 12a - Londres, 1778ko martxoaren 5a) ingeles musikagilea izan zen. Rule Britannia abesti abertzaleagatik eta A-Hunting We Will Go abestiagatik da ezaguna.
Aita anglikanoa zuen eta ama katolikoa. Arne Eton Collegen hezi zen. Michael Fielding konpositoreak biolina jotzen irakatsi zion eta garaiko musika munduan sartu zuen. 1733 eta 1776 bitartean 90 antzezlan ingurutarako musika konposatu zuen, oro har, Drury Lane eta Covent Garden antzokietarako. Bere katolizismoa zela eta, ez zuen eliza anglikanorako konposatu.
* Datuak: Q309709
* Multimedia: Thomas Augustine Arne / Q309709
# Thomas Ashe

Thomas Ashe (irlanderaz: Tomás Pádraig Ághas; 1885eko urtarrilaren 12a, Lispole, Kerry konderria – 1917ko irailaren 25a, Dublin) irlandar nazionalista bat izan zen. Liga Gaelikoa eta Irlandar Anaitasun Errepublikarra erakundeetako kide izan zen, azken horretan John Devoy, Roger Casement eta Joe Mac Garrity irlandar errepublikarren adiskide egin zelarik. Irlandar Boluntarioak erakundeetako kide sortaileetako bat ere izan zen.
1916ko Pazko matxinadan Irlandar Boluntarioen Dublingo V. Brigada zuzendu eta Meath konderriko Ashbourn udalerrian Irlandako Errege Poliziari aurre egin zion, bertan zortzi pertsona hil eta 5 zauritu zirelarik, azkenean Patrick Pearsen aginduz errenditu zelarik. Éamon de Valerarekin batera heriotza zigorra jaso zuen matxinada hartako buruzagietako bat izan zen, baina azken unean heriotza zigorra bizi guztirako espetxeaz ordezkatu zioten, Ingalaterrako Lewes espetxean preso sartu zutelarik.
1917an aske laga zuten, baina hitzaldi independentistak emateagatik berriz ere atxilotua izan zen. Oraingoan Dublingo Mountjoy espetxean preso sartu zuten, bertan preso politiko estatusa eskatzeko hil arterako gose-greba burutu zuelarik.
Bitxikeria gisa, Thomas Ashe eta Gregory Peck aktorearen amaren aldeko Catherine Ashe amona senideak ziren, XIX. mendean Catherine Ashe AEBtara emigratu zuelarik.

## Kanpo estekak

* Datuak: Q277507
* Multimedia: Thomas Ashe / Q277507
# Thomas Bayes

Thomas Bayes (Londres, 1702 - Tunbridge Wells, Kent, Ingalaterra, 1761eko apirilaren 7a) britainiar matematikaria izan zen. Ikasketak etxean egin zituen, irakasle pribatuekin; haietako bat Abraham de Moivre matematikaria izan zela esaten da. Bere aita artzain ez-konformista (anglikanoa ez zen eliza protestante batekoa) zen, eta 1720ko hamarkadaren hasieran bera ere arima artzain-lanetan hasi zen bere herriko kapera presbiterianoan. 1752an utzi zuen kargua. Bere probabilitatearen teoria Londresko Errege Elkarteko Philosophical Transactions aldizkarian argitaratu zuen 1764an, Essay towards solving a problem in the doctrine of chances (Zoriaren dotrinako problema baten ebazpenari buruz) artikuluan. 1742an Errege Elkarteko kide hautatu zuten, nahiz eta ordu arte matematikari buruzko lanik ez zuen argitaratu; izan ere, bizitzan zehar ez zuen berak izenpetutako lanik argitaratu. 1781ean Laplacek Bayesen ondorioak onartu zituen; geroago, Condorcetek aipatu zituen, baina ahaztuta geratu ziren harik eta Boolek Laws of Thought (Pentsamenduaren legeak) liburuan azaldu zituen arte. Ordutik aurrera, Bayesen teknikek eztabaida ugari sortu zuten matematikaren munduan.

## Ikus, gainera

* Bayesen teorema

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q208452
* Multimedia: Thomas Bayes / Q208452
# Thomas Beecham

Sir Thomas Beecham (Saint Helens, Lancashire, gaur egun Merseyside, 1879ko apirilak 29-Londres, 1961eko martxoak 8) bere garaiko britainiar orkestra zuzendaririk garrantzitsuenetako bat eta eragin handia izan zuenetako bat izan zen. Enpresaburua ere izan zen.
Sir Joseph Beecham dirudunaren semea eta Thomas Beechamen (1820-1907) biloba, garaiezina izan zen ingeles, alemaniar, frantziar eta errusiar errepertorioan. Orkestra zuzendari tiraniko eta latzaren irudi klasikoa definitzen du, iritzi zorrotz eta ironikokoa, bere leloa "Ez zait bizitzaren gozamena eta, are gehiago bizitzaganako harrotasuna sustatzea lortzen ez duen musika edo beste arte lanik interesatzen" zen. Bere pasadizoak eta esaerak zenbait liburutan argitaratuak izan dira.
Oxfordeko Unibertsitatean ikasi zuen, baina musikaren arloan autodidakta izan zen. Zenbait britainiar orkestra sortu zituen, horien artean Beecham Simphony Orchestra, Londresko Orkestra Filarmonikoa eta Royal Philharmonic Orchestra.
Bera izan zen Wagnerren Nurembergeko maisu kantariak eta Richard Straussen Elektra eta Salome operen britainiar estreinaldien arduraduna.
1916an Britainiar Inperioko zaldun (sir) izendatua izan zen, eta bere aita hil ondoren Baronet titulua heredatu zuen.
1920ko hamarkadatik aurrera eta hil zen arte, Beecham eragin handiko pertsona izan zen Ingalaterrako bizitza musikalean.
Bere erreferentziazko grabaketen artean Handelen, Mozarten (Txirula Magikoa), Rimsky-Korsakoven (Scheherazade) lanak, Jean Sibeliusen sinfoniak, Bizeten Carmen opera Victoria de los Ángelesekin, eta Giacomo Pucciniren La Bohème, 1953koa daude.
Europa guztian eman zituen emanaldiak (1936an Berlinen Hitler desafiatuz, nazien aurkari porrokatua baitzen), AEBeetan eta Buenos Airesko Teatro Colónen 1958an.
Frederick Deliusen biografia bat idatzi zuen 1959an, baita A Mingled Chime izeneko autobiografia bat ere 1944an.
Hiru aldiz ezkondu zen, Utica Celestia Wellsekin 1903 eta 1942 artean, Betty Hambyrekin 1943an eta hau 1957an hil zen arte, eta Shirley Hudsonekin 1959an.
Bere esaldirik ospetsuenen artean honakoak daude:
* "Musikologo bat musika irakur dezakeen baina entzun ezin dezakeen gizon bat da" (1)
* "Musika handia belarritik erraz sartzen den eta oroimena erraz uzten ez duena da, aldiz, filmeetako musika nire ziatika baino mingarriagoa da" (1)
* "Baliteke ingelesei musika ez gustatzea, baina egiten duen zarata maite dute" (1)
* "Operako izar bakar bat ere ez da behar bezain goiz hil" (1)

## Bibliografia

* BEECHAM STORIES: ANECDOTES, SAYINGS AND IMPRESSIONS, Harold Atkins y Archie Newman, New York: St. Martin's Press, 1979 (1)
* Sir Thomas Beecham, A Memoir, Neville Cardus, London: Collins, 1961
* Sir Thomas Beecham: The North American Tour, 1950, J. D. Gilmour
* Sir Thomas Beecham: The Seattle Years, 1941-1943, J. D. Gilmour
* Sir Thomas Beecham: A Centenary Tribute, Alan Jefferson, 1979
* Sir Thomas Beecham, Conductor and Impresario, Humphrey Proctor-Gregg, 1973
* Beecham Remembered, Humphrey Proctor-Gregg, 1976
* Thomas Beecham, Charles Reid, 1961
* Thomas Beecham, An obsession in music; John Lucas, Boydell Press 2008
* Datuak: Q313714
* Multimedia: Thomas Beecham / Q313714
# Thomas Bernhard

Nicolaas Thomas Bernhard (ˈtoːmas ˈbɛʁnhaʁt ahoskatua; Heerlen, Herbehereak, 1931ko otsailaren 9a - Gmunden, Austria Garaia, 1989ko otsailaren 12a) austriar idazlea izan zen. Gerraosteko alemanezko idazle garrantzitsuenetakotzat jotzen da. Bere lanetan eragina du bere abandonu-sentimenduak eta izan zuen biriketako gaixotasunak. Pertsonaia bakartiek bakarrizketetan mundu ikuskera azaltzen diete entzule isilei. Bere lanetako protagonistek Austriako estatua, bere erakundeak eta gizartea salatu dituzte.

## Lanak
### Eleberriak

* Frost (1963).
* Verstörung (1967).
* Das Kalkwerk (1970).
* Ja (1978).
* Die Billigesser (1980).
* Beton (1982).
* Wittgensteins Neffe. Eine Freundschaft (1982).
* Der Untergeher (1983). (Alferrikaldua)
* Holzfällen. Eine Erregung (1984).
* Alte Meister. Komödie (1985).
* Auslöschung. Ein Zerfall (1986).
* In der Höhe. Rettungsversuch, Unsinn (1989).

### Eleberri laburrak

* Amras (1964).
* Watten. Ein Nachlaß (1964).
* Gehen (1971).

### Antzezlanak

* Ein Fest für Boris (1968).
* Die Jagdgesellschaft (1974).
* Die Macht der Gewohnheit. Komödie (1974).
* Der Präsident (1975).
* Minetti. Ein Portrait des Künstlers als alter Mann (1977).
* Immanuel Kant (1978).
* Der Weltverbesserer (1979).
* Vor dem Ruhestand. Eine Komödie von deutscher Seele (1979).
* Über allen Gipfeln ist Ruh (1981).
* Am Ziel (1981).
* Der deutsche Mittagstisch (1981).
* Der Schein trügt (1983).
* Der Theatermacher (1984).
* Ritter, Dene, Voss (1984).
* Einfach kompliziert (1986).
* Elisabeth II (1987).
* Heldenplatz (1988).
* Claus Peymann kauft sich eine Hose und geht mit mir essen (1990).

### Miszelaneoa

* Auf der Erde und in der Hölle (1957). (Olerkiak).
* Viktor Halbnarr. Ein Wintermärchen nicht nur für Kinder (1966).
* Prosa (1967).
* Der Stimmenimitator (1978).
* Meine Preise (2009).
* Goethe schtirbt (2010).

## Ikus, gainera

* Alemanezko literatura

## Kanpo estekak

* (Alemanez)(Ingelesez)Webgune ofiziala.
* Datuak: Q44336
* Multimedia: Thomas Bernhard / Q44336
# Thomas Becket

Thomas Becket (Londres, 1118 edo 1120 – Canterbury, 1170ko abenduaren 29a) Ingalaterrako apezpiku martiria izan zen. Eliza Anglikanoak eta Eliza Katolikoak santutzat gurtzen dute.

## Bizitza

1154. urtean, Teobaldoren ekimena zela eta, Ingalaterrako erresumako kantziler izendatu zuen Henrike II.aren erregeak. Adiskide handiak izan ziren erregea eta Thomas Becket, eta Teobaldoren ondorengo izendatu zuen erregeak. 1162. urtean Canterburyko artzapezpiku egin zen eta uko egin zien 1164. urteko Clarendongo Konstituzioei, besteak beste erregearen aginpidea elizakoaren gainetik ezartzen zuelako eta, horien arabera, erregeari berari ematen zitzaiolako apezpikuak izendatzeko aukera.
Saldukeriaz, Frantziara erbesteratu zen eta 1170. urtean, Alexandro III.a Aita Santuaren baimenaz, Henrike II.a eta haren semea ondorengo izendatu zuten ingeles prelatuak eskumikatu zituen. Ingalaterrako erregeak Thomas Becketen Canterburyko apezpikutegirako itzulera onartu zuen Aita Santuaren mesfidantza areago ez zedin, baina 1170. urteko abenduan erregearen aldeko nobleek hil zuten Thomas Canterburyko katedralean. Haren hilobia erromesen gune bihurtu zen 1173. urtean egin zuten santu.
Santu izendatu zuten hil eta hiru urtera. Henrike VIII.ak ohostu egin zuen haren tenplua 1538. urtean, eta kendu egin zuen Thomas Becketten izena Ingalaterrako egutegitik.

## Santutegia

Haren eguna abenduaren 29an ospatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192236
* Multimedia: Thomas Becket / Q192236
# Venezia enparantza

Venezia enparantza (italieraz: Piazza Venezia) izenekoa, Erromako enparantza ezagun bat da, hiriko hainbat karrika garrantzitsuk bat egiten duten tokia. Pigna eta Campitelli rioneek bat egiten dute bertan.

## Deskribapena

Venezia jauregiak ematen dio izena, Veneziako Errepublikaren enbaxada izan zen XIX menderarte. Alboan du San Marco Evangelista al Campidoglio basilika, Veneziako patroiaren omenezkoa hain zuzen ere.
Enparantza Kapitolino muinoaren oinean kokaturik dago, Trajanoren Foroaren alboan. Enparantzaren hegoaldean dago eraikin aipagarriena, Altare della Patria eta aurrean du Vittorio Emanuele II.aren monumentoa.

## Kanpo estekak

* Datuak: Q874832
* Multimedia: Piazza Venezia (Rome) / Q874832
# Veneziako Batzordea

Veneziako Batzordea, zuzenbide konstituzionalean espezializatutako aditu independienteez osatutako Europako Kontseiluko aholku-organu bat da. 1990eko maiatzaren 10ean sortua izan zen, Berlingo harresiaren erorketaren ondoren, Erdialdeko Europa eta Ekialdeko Europan laguntza konstituzionala beharrezkoa zitekeelakoan. Batzordearen izen ofiziala Zuzenbidearen Demokraziarako Europar Batzordea da, baina urtero Venezian biltzartzen denez, nagusiki Veneziako Batzordea esaten zaio.

## Egitekoak

Gai hauen inguruko ebazpenak eman ohi ditu Batzordeak:
* Konstituzio erreformak.
* Behin-behineko edo larritasunezko gobernuak.
* Federalismoa eta erregioen aferak.
* Nazioarteko legeei dagozkien gaiak.
* Barne-segurtasun indarrei eta indar armatuegi dagozkien gaiak.
* Oinarrizko eskubideen babesa; horien artean, erlijio, elkarretaratze eta asoziazio eskubideak.
* Gutxiengoen babesa, eta diskriminazioen ebitatzea.
* Sistema judizialaren eta parlamentuen funtzionamenduaren behaketa.

## Kanpo estekak

* Datuak: Q1064559
# Veneziako Dukearen Jauregia

Veneziako Dukearen Jauregia (italieraz Palazzo ducale) Venezian dagoen jauregi bat da, San Marko plazaren ekialdean. Hiriaren antzinako loria eta boterearen ikurretako bat da.
1340 Nicolò Barattieri arkitektoak eraikiarazi zuen.
Iraganean Veneziako duxaren bizilekua izan zen, hortik bere izenda, bai eta Veneziako Errepublikaren gobernua, justizia auzitegia eta espetxearen egoitza ere.

## Erreferentziak

* ↑ Ducal sarrera Elhuyar hiztegian (sarrera: 2020-10-17)

## Kanpo estekak

* Webgune ofiziala (Italieraz) (Ingelesez)
* Datuak: Q189883
* Multimedia: Doge's Palace (Venice) / Q189883
# Veneziako Mostra

Veneziako Mostra (italieraz Mostra Internazionale d'Arte Cinematografica di Venezia) munduko zinemaldirik antzinena eta ospetsuenetakoa da. Giuseppe Volpi di Misurata kondeak 1932an Esposizione Internazionale d'Arte Cinematografica izenaz eratu zuenetik, zinema jaialdia urtero abuztuaren bukaeran edo irailaren hasieran egin da Veneziako Lido uhartean.
Veneziakoa "A" kategoriako zinema jaialdia dugu Berlin, Cannes, Donostia, Mar del Plata eta Karlovy Varyko zinema jaialdiekin batera.

## Sariak

* Egungoak:
** Leone d'Oro - Urrezko Lehoia
** Leone d'Argento - Zilarrezko Lehoia
** Coppa Volpi per la miglior interpretazione maschile - Gizonezko interpretazio onenaren Volpi Kopa
** Coppa Volpi per la miglior interpretazione femminile - Emakumezko interpretazio onenaren Volpi Kopa
** Premio Osella per la migliore sceneggiatura - Zuzendari onenaren Osella saria
** Premio Osella per il migliore contributo tecnico - Teknikari onenaren Osella saria
** Premio Marcello Mastroianni - Marcello Mastroianni saria
* Lehengoak
** Premio San Marco - San Marco saria
** Coppa Mussolini - Mussolini Kopa

## Kanpo estekak

* (Ingelesez)(Italieraz) Zinemaldiaren webgune ofiziala
* Datuak: Q49024
* Multimedia: Venice Film Festival / Q49024
1946 | 1947 | 1949 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
Urrezko Lehoia
# Veneziako Biurtekoa

Veneziako Biurtekoa Venezia hirian kokatutako eta Italiako gobernuak diruz lagundutako fundazio kulturala da. 1895az geroztik, bi urtean behin Veneziako Artearen Nazioarteko Erakusketa antolatu du, Veneziako Arte Biurtekoa bezala ezagutzen dena, Italiako mota horretako garrantzitsuena eta munduko garrantzitsuenetakoa dena. Beste erakusketa batzuk ere antolatzen ditu, musika, zinema, antzerkia, arkitektura eta dantza ardatz hartuta.

## Erreferentziak

* ↑ «Bienal de Venecia» Universes In Universes.

## Kanpo estekak

* La Biennale italieraz eta ingelesez
* (Gaztelaniaz) Veneziako Bienala
* Datuak: Q205751
* Multimedia: Venice Biennale / Q205751
# Veneziako Arte Biurtekoa

Veneziako Arte Biurtekoa (italieraz: Biennale di Arti di Venezia) Veneziako Nazioarteko Arte Erakusketa izenez ere ezaguna, Venezia hirian garatutako eta Italiako gobernuak diruz lagundutako nazioarteko ekitaldi bat da. Gaur egun arte- eta kultura-ekitaldi entzutetsuenetakotzat hartzen da arte garaikidearen nazioarteko erreferentziazko ekitaldia izanik, baita pabilioi nazionalen bidezko ordezkaritzaren egitura mantentzen duen bakarra ere.
Ekitaldia Biennale di Venezia deitzen da bere ekitaldien bi urteko maiztasuna dela eta (1932an hasi zen Veneziako Nazioarteko Zinemaldia izan ezik, urteko maiztasunarekin). Veneziako Nazioarteko Arte Biurtekoa eta Veneziako Nazioarteko Zinemaldia aitzindariak dira, mota horretako lehen ekitaldiak baitira. Veneziako Arte Biurteko erakundeak antolatzen dituen beste ekitaldi batzuk Veneziako Nazioarteko Arkitektura Erakusketa; Veneziako Antzerki Jaialdia; Veneziako Dantza Garaikidearen Jaialdia eta Veneziako Musika Garaikidearen Jaialdia dira.

## Erreferentziak

* ↑ «La 58º edición de la Bienal de Arte de Venecia, en imágenes» El País 2019ko maiatzaren 8a.
* ↑ «Bienal de Venecia» Universes In Universes.
* ↑ 58° bienal de venecia. una selección de pabellones nacionales. 2019ko ekainaren 20a.
* ↑ «La historia de la Bienal de Venecia» Istituto Marangoni.

## Kanpo estekak

* La Biennale italieraz eta ingelesez
* (Gaztelaniaz) Veneziako Biurtekoa
* Datuak: Q3733221
# Veneziako Hiri Metropolitanoa

Veneziako Hiri Metropolitanoa (italieraz: città metropolitana di Venezia) Italiako Hiri Metropolitano bat da, Veneto eskualdean. Bere hiriburua Venezia da. Lehengo Veneziako probintzia ordezkatu zuen 2015eko urtarrilaren 1ean. Veneziaz gain bete 43 udalerri ditu bere barruan.
Veneziako Hiri Metropolitanoak alkate metropolitano bat du (italieraz: sindaco metropolitano) eta kontseilu metropolitano bat (italieraz: consiglio metropolitano). 2015etik Luigi Brugnaro Veneziako alkatea da lehen alkate metropolitanoa.

## Herriak

| Annone Veneto Campagna Lupia Campolongo Maggiore Camponogara Caorle Cavallino-Treporti Cavarzere Ceggia Chioggia Cinto Caomaggiore Cona Concordia Sagittaria Dolo Eraclea Fiesso d'Artico Fossalta di Piave Fossalta di Portogruaro Fossò Gruaro Jesolo Marcon Martellago | Meolo Mira Mirano Musile di Piave Noale Noventa di Piave Pianiga Portogruaro Pramaggiore Quarto d'Altino Salzano San Donà di Piave San Michele al Tagliamento Santa Maria di Sala San Stino di Livenza Scorzè Spinea Stra Teglio Veneto Torre di Mosto Venezia (hiriburua) Vigonovo |

## Kanpo estekak

* Datuak: Q3678587
* Multimedia: Metropolitan city of Venice / Q3678587
# Venezia jauregia

Venezia jauregia (italieraz: Palazzo Venezia) Erromako Venezia enparantzan kokatua dagoen jauregi bat da, Pigna rionean. Veneziako Errepublikaren enbaxada izan zen.

## Historia

Erdi Aroko dorretxe bat bazen San Marco Evangelista al Campidoglio basilikaren alboan eraikia. San Marko elizako kardinalen egoitza zen. 1451 urtean Pietro Barbo kardinalak (gerora Paulo II.a Aita Santua izan zenak) jauregia eraldatzea erabaki zuen Aita Santuen egoitza bihurtzeko. Koliseoko harriak erabili zituzten eraikina altxatzeko.
Leone Battista Alberti arkitektoak diseinatu zuela uste da baina pizkundetar itxura Giuliano da Maiano arkitektoarena da.
1564an Pio IV.ak Veneziako Errepublikari eman zion eraikinaren zati handiena, Erroman izango zuen enbaxada izan zedin. Campo Formioko Itunaren ondoren (1797) Austria-Hungariako Inperioak Veneziako Errepublika bereganatu zuen eta jauregia Austriak Vatikanoan zuen enbaxadorearen egoitza bihurtu zen.
1910 urtean Italiako Gobernuak Venezia jauregiaren antzekoa den adreilu horizko jauregi bat eraiki zuen Venezia enparantzaren beste aldean.
Bigarren Mundu Gerra garaian Benito Mussolinik bere bulegoa ezarri zuen bertan eta hitzaldi garrantzitsuenak Veneziako jauregiaren balkoian eman zituen. 2010 urtean Mussoliniren bunker sekretu bat aurkitu zuten jauregiaren sotoan.

## Kanpo estekak

* Datuak: Q1123879
* Multimedia: Palazzo Venezia (Rome) / Q1123879